
STUDIER FRA ROM 1952 


Materiale fra Akademiets Bygningsskoles rejse under ledelse af 
professorerne MOGENS KOCH og STEEN EILER RASMUSSEN 


72.001.42 (45) 


Ved Kunstakademiets Bygningsskole er der efter krigen, under 
professor Mogens Kochs ledelse, gennemført årlige studierejser 
obligatoriske for alle elever i den ene af hovedskolens klasser. 
De har indenfor en begrænset tid og et begrænset budget mulig- 
gjort studier, som de enkelte elever næppe havde været istand til 
at gennemføre. De studerende har haft en væsentlig indflydelse 
på program og arrangement og er stadig stilet mod fjernere mål. 
Første gang var det Hindsgavl, derefter Ribe, så Stockholm, så 
Amsterdam. I 1952 var der en stærk stemning for Italien. Efter 
en del drøftelser valgte man Rom som den by, der byder bedst 
indkvarteringsmuligheder for et lille hundrede mennesker og 
som tillige danner den bedste indgang til italiensk kultur. På et 
tidspunkt, da man var ved at opgive planen som uigennemførlig, 
viste den danske minister i Rom, hr. Gustav Rasmussen, sagen en 
så varm interesse og udfoldede et sådant initiativ, at det lykkedes 
at få et billigt og tilfredsstillende herberg lige uden for Roms 
vestmur, nær Peterskirken og Vatikanet. Også for megen anden 
hjælp skylder Akademiet gesandtskabet tak. En lang række insti- 
tutioner og firmaer, hvis navne er opført andetsteds, støttede rejsen 
økonomisk og supplerede de beskedne midler, Akademiet råder 
over, så meget, at det blev muligt at få alle elever fra hovedskolens 
II. klasse med. 

Der var kun kort tid til forberedelse af rejsen, hvis program 
kom til at lyde på 13 dage i Rom sidst i maj måned. Klassens ca. 
Boleleverkdeltetsioiforvej enke mindretholdesomkaltkelterkderes 
særlige interesser valgte studieobjekter, som de kunne sætte sig 
ind i inden afrejsen. Professor Chr. Elling sluttede sig til rejsen 
med otte kunsthistoriestuderende og hjalp med råd om, hvad 
der burde opmåles og gav orienterende forelæsninger. En del by- 
plan-timer blev benyttet til forelæsninger og til studier af pladser 
og gader i Rom under professor Steen Eiler Rasmussens ledelse. 
Professor Biilmann-Petersen stillede forslag om studieobjekter for 
et hold, der under arkitekt E. Zeuthen Nielsens ledelse ville un- 
dersøge antikke romerske bogstaver og indskrifter. Professor Mo- 
gens Kochs assistenter i arkitektstudium: arkitekterne Henning 
Helger og H. H. Engquist ledede nogle af opmålingsholdene, der 
tog sig af særlige bygningsopgaver og af byen Genazzano. Kunst- 
maleren Mogens Kai Nørregaards indgående kendskab til Rom 
kom til stor nytte både ved forelæsninger ved turens forberedelse 
og under studier på stedet. 

Det er vanskeligt i ord og billeder at give indtryk af udbyttet af 
en sådan rejse. En dag da et hold gik og målte og fotograferede i 
nogle af Roms små gader, udbrød en alideltaverne: Mm Evorerndet 
dejligt at være her! og hvor ville vi have taget anderledes enkelt 
og stort på vores hovedopgave, som vi har gået og slidt i det med 
i vinter, hvis vi havde set dette her før!” Selv om tegninger og 
fotografier blot giver en fattig dokumentation af nogle af rejsens 
oplevelser, har man alligevel ment, at et udvalg af materialet 
kunne have interesse for Arkitektens læsere. 

Romerske pladser 

Man har betragtet det som en opgave at studere pladserne ikke 
blot som en ramme af huse, men som rum, hver med bestemte 
funktioner i byen, at opleve dem og prøve på at gøre dem an- 
skuelige. Det viste sig, at det bedste kortgrundlag stadig er 
Giambattista Nolli's berømte plan fra 1748. Ikke blot giver den 
langt det bedste og fyldigste billede af Roms særlige karakter, men 
selve Nolli's original-målinger danner den dag i dag grundlaget 
for Roms byplankontorers detaillerede planer. 

Piazza del Popolo, Roms historiske indgang, blev studeret ikke 
blot som arkitekturplads, men som færdselsplads. Tegningerne 
viser udviklingen og nogle karakteristiske træk. I baroktiden var 
den en aflang trapez. Lige inden for byporten åbnede den sig 
mellem lange havemure mod de tre gader Via del Babuino, Corso 
og Via di Ripetta, der skærer deres lange lige kløfter dybt ind i 
Roms husmasser. I skæringspunktet havde Sixtus V rejst den store 
obelisk, der i oldtiden på Augustus” tid var ført til Rom fra 
Ægypten for at blive opstillet i Cirkus Maximus. I seksten hun- 
drede halvfjerdserne opførtes de to kuppelkirker, der flankerer 
Corsoen. Under Pius XII i det nittende århundredes begyndelse 
blev pladsen omformet af Giuseppe Valadier (1816—20). Hans 
første planer gik ud på at bevare trapezformen men omgivet af 
regelmæssige, monumentale bygninger. Men efter den endelige 
plan fik pladsen form som en stor oval — på størrelse med Peters- 
pladsen — med længdeaksen vinkelret på Corsos retning. Han 
genopbyggede den lille kuppel på Cibo-kapellet i S. Maria del 
Popolo lige i aksen gennem Via di Ripetta og gentog kuplen på 
en ny bygning vest for porten i aksen gennem Via del Babuino. 
Pladsens begrænsning til siden markeres af krummede mure, mod 
øst op mod Monte Pincio med terrasseanlæg, statuer og udsigts- 
pladser. Idag er Piazza del Popolo en ren færdselsplads. Mange 
vogne forbinder i stadige strømme byporten med de tre gader 
mod syd. Hverken fodgængere eller kørende har rigtig mulighed 
for at opleve det ovale ,,pladsrumf, Valadier ville skabe. Inden 
for dets begrænsning er kørslens linier trukket hårdt op og danner 
et trafikområde, der omtrent svarer til den oprindelige plads fra 
baroktiden. Fodgængerne må redde sig ad de overgange, der 

Piazza del Popolo set mod nord. Man ser byporlen, 
udenfor den er en af Roms vigiigste omstignings- 
pladser for bustrafiken. Til højre for porten, lige 
inden for bymuren, kirken S. Maria del Popolo med 
det lille kuplede Cibo-Kapel, til venstre for porten 
en kommunal-bygning med en symmetrikuppel. Midt 


| på pladsen obelisken. Man ser tydeligt den gennem- 


gående motortrafiks mørke striber. I forgrunden de to 
kuppelkirker på hver sin side af Corso”en 


Piazza del Popolo omkring 1750. Målestok 1:5000. 
Nord opad. Foroven Porta de Popolo, til højre S. 
Maria del Popolo. På midten: obelisk med brønd 
til vanding af heste 


Piazza del Popolo efter Valadiers omlægning 1816- 
20. Mål 1:5000. Kirken S. Maria del Popolo er 
Sorsynet med en kuppel for enden af den vestlige 
gade, Via di Ripetta, og en symmetribygning er 
opført vest for porten med en tilsvarende kuppel 


| Piazza del Popolo. Trafikken i dag. Krydsskrave- 
N…… ring: bygninger. Enkeltskravering: lidet befærdede 
områder. Prikkede linier: færdselssøm 


GG 


Piazza del Popolo. Buslinier angivet med punkterede 
linier, pile i færdslens retning. Vandret skravering: 
parkering 


Piazza del Popolo. Elektriske gadelygter angivet 
ved cirkler. Med vandret linie igennem: på stan- 


dere, uden linie: hængende 


er markeret med søm. Uden for dem ligger store halvmånefor- 
mede områder, der på visse tider af dagen gør tjeneste som par- 
keringspladser, på andre ligger hen som øde flader. Kun ved et 
valgmøde, hvor der var rejst en talerstol ved den vestlige krumme 
mur, og tilhørere stod over hele pladsen og videre op ad Monte 
Pincios højde overfor, oplevede man den som noget andet end 
et stort tomrum som busserne haster over for at komme ud til 
holdepladser og skiftesteder uden for Porta del Popolo, hvor der 
nu har dannet sig en særlig færdselsplads med meget liv. Om 
eftermiddagen kunne de halvmåneformede områder blive for- 
vandlet til store parkeringspladser. Om aftenen, når de spredte 
lygter var tændt og trafikken stilnede af, skiftede Piazza del Popolo 
igen karakter. Så først oplevede man den som et rum. 

I modsætning til Piazza del Popolo er Piazza Navona til stor lyst 
og fornøjelse for sin bydel. Det er et stort åbent rum i et kvarter, 
hvor der ellers kun er smalle gader og små pladser. Grundplanen 
er som bekendt bestemt af en antik væddekørselsbane, Domitians 
Cirkus, husene er bygget op på oldtidens fundamenter. I det 
attende århundrede kunne man sætte hele pladsens midte, der 
dengang lå lavest, under vand ved at stoppe afløbene for de tre 
fontæner. Aristokratiet ,,kørte corso" i deres fineste kareter ude 
i vandet, der spejlede S. Agneses kuppel og tårne, og almindelige 
folk kunne stå tørskoet inde ved husrækken og se på stadsen. 
Paladsernes balkoner var fyldte til trængsel. Helt til atten hun- 
drede fyrrerne har pladsen været skueplads for dette særlige 
folkeliv. Men i anden halvdel af det nittende århundrede skiftede 
den funktion og blev Roms hovedtorv. Nu er der igen sket en 
forandring. Al gadehandel er forbudt på Piazza Navona, torvet er 
fortrukket til Campo di Fiori og til en mængde småpladser. Den 
er også helt fri for sporvogns- og bustrafik, og der er ikke nogen 
generende mængde af biler. Ungdommen kan more sig med at 
køre væddekørsel på deres scooters; det er slet ikke transport, 
kuntlesEDenkmidtersterdelkertnut hævet ett un kop ehvadeder 
beskytter den mod kørsel, men svækker helhedsvirkningen og 
bringer uorden i fontænernes højder i forhold til brolægningen. 
Stof- og farvevirkningen er enkel: brolægning i granit, kantsten, 
fontæner og kirke i travertin. Husene i den sydlige flade ende, 
altid i skygge er mørkegrå, de øvrige okkergule. I den omliggende 
bebyggelse er der kontorer og beboelse. Mod øst et klerikalt og 
kommercielt kvarter, mod vest et beboelseskvarter med mange 
smukke gamle huse, nu degraderet til et slumkvarter. Det sender 
sværme af unge og gamle ud på pladsen, særlig eftermiddag og 
aften, når den ene side ligger i skygge. Larmen fra de mange liv- 
lige mennesker forsvinder i de store omgivelser, overdøves af de 
romerske mursvaler, der skriger voldsomt. Hundreder af børn 
leger med sjippetove og cykler, mens forældrene sidder på mar- 
morbænkene og snakker. 

Piazza Vittorio Emanuele II spiller en lignende rolle for de nyere 
kvarterer i Roms sydøstlige del: det store festlige rum. Men lige- 
som huse og gader her er meget større, er pladsen også af helt 
andre dimensioner. Som på en Londonsk Square eller en Pariser- 
plads fra det nittende århundrede er hele midten et stort have- 
anlæg. Heri Rom er der en oldtidsruin, delvis beboet og omgivet af 

Til venstre: fotografier fra Piazza Navona 


hundrede af herreløse katte, der er et stort vandbassin med spring- 
vand, græsplæner indenfor slyngede gange, plataner og palmer 
og en lille pavillon med forfriskninger. Fra kl. 5 til 11 om morgenen 
er der uden om haven en dobbelt rad af overdækkede torvestader 
med alle slags madvarer, men også med almindelige fabriksvarer: 
tøjer, tasker, galanteri. Husene, der omgiver pladsen, er regel- 
mæssige store blokke i fem etager af imponerende dimensioner. 
Forneden er der en høj og luftig buegang, i solsiden beskyttet af 
slapt nedhængende presenninger; det giver et yndigt svalt lys. 
Foroven er disse store lejekaserner kronet af opbygninger op over 
hovedgesimsen, rigtigt romerske ,,belvederer”. 

Denne Plads ejer ikke den samme skønhed og charme som SE 

Piazza Navona, men er dog et meget vigtigt og levende element i 

i byen. Derimod er den nye plads, der er opstået ved frileggelsen 7979%8n; Piazza Navona, 1:5000. Derunder små plad- 


STØR ser omkring Piazza Navona: Piazza di tor Sanguigna, 
af Augustus Mausoleet fuldstændig livløs, et tomrum mellem Mus- Piazza di Pasquino, Piazza di S. Agostino og dob- 
solinis kantede kolossalhuse. 


beltpladsen, Piazza delle Copelle, alle I: 5000 

buegangene og boder fra morgenens marked 

Foroven: Piazza Vittorio Emanuele II 
Derunder: Piazza Augusto Imperatore, IT: 5000 

Til højre: fotografier fra Piazza Vittorio Emanuele 1Ø LS 


Hovedemnet var de mange små næsten anonyme pladser, der 
findes overalt i de gamle bykvarterer. I Trastevere blev pladsen 
S. Egidio nordvest for S. Maria in Trastevere efter professor Ellings 
forslag målt op. Både pladsens form og arkitektur er typisk, al- 
deles uforandret gennem et par århundreder. En gade udvider 
sig tragtformet hen mod et stort pænt hus, der ligger som en 
klar afslutning og deler strømmen i to. Bygningerne er særdeles 
repræsentative for Rom. Den spidse ende mod syd afsluttes af 
kirken S. Maria in Trasteveres mure. Mod vest er der en graa, 
regelmæssig, lisenedelt bygning med detailler i Borrominis manér, 
lille i målene, spinkel og skrøbelig. Derefter den okkergule kloster- 
bygning, et mægtigt legeme, helt i formen, kun gennembrudt af 
få vindueshuller. Kirkefacaden S. Egidio, der har givet pladsen 
navn, dominerer med sin store barokportal, der står ned mellem 
de fordoblede kolossal-pilastres postamenter, mens det ene store 
vindue med sin fordakning er hævet helt op i arkitraven mellem 

de mægtige forkrøbbede led; i sin kontrast til klostret et mønster- 
eksempel på en romersk kirke fra midten af det syttende århun- 
drede. Ligeoverfor står et palads med en puds rød som okseblod. 
Denne plads ligger langt uden for de store færdselsårer, mere ube- 
rørt end de fleste steder øst for Tiberen. Der bor arbejdere, små- 
handlende, håndværkere. Paladset er nu et kulturcenter: om 
dagen optaget af unge piger, der går på kursus, om aftenen er der 
amatørteater i de to øverste etager. Dagen igennem er pladsen, 
trods sin afsides beliggenhed og de smalle vinklede gader, stærkt 
trafikeret af scootere, biler, hestekøretøjer og trækvogne. Der er 
ikke antydning af regulering, ingen fortovskantsten, men det 
hindrer ikke at restauranten er godt besøgt både ude og inde. 
I siesta-tiden er der ro og efter midnat er alt stille. 

Piazza Margana nordvest for Capitol er ligeledes et tragtformet 
rum. Bygningen, der danner den nordlige afslutning, er meget 
levende ved sin komplicerede form, omtrent som en landlig villa 
rykket midt ind i Rom, med flade tagterrasser i flere trin holdt 
indenfor en storgavls samlende kontur. Til højre kliner den sig op 
ad et stumpt middelalderligt tårn med minder fra vidt forskellige 
perioder: en antik ionisk søjle er halvt druknet i de mange lag 
puds ved siden af en renaissanceportal. 

Øst for Piazza Navona er der et vildsomt net af smågader, der 
hist og her bliver brede nok til, at der kan blive plads til torve- 
stader og til fortovsrestauranter, der trives fredeligt til trods for, at 
mange scooters drøner afsted slingrende mellem biler og kæmpe- 
store busser. Det var planlagt at måle den berømte forplads foran 
S. Maria della Pace. Der findes en grundplan gengivet i Brinck- 
mann's Platz und Monument; der eksisterer også grundplaner og 
snit af kirken og klostret af Bramante. Det viste sig, at det til- 
gængelige materiale var meget unøjagtigt og stedet værd at 
studere. Først milieuet. Fra Piazza Navona går den smalle gade 
Via di Tor Millina (opkaldt efter et af de middelalderlige tårne, 
der gemmer sig i den gamle by) mod vest, udvider sig til et lille 
torv, hvorfra en anseelig gade går mod nord til kirken og en smal 
kroget gyde Via di Montevecchio passerer to trekantede pladser. Den 
har en karakteristisk række af huse, meget forfaldne, stærke i 

Bygning for enden af Piazza Margana. Til venstre | 
pladsens østside. 1:500. Derunder pladsens pian | 


I:I000 


Gadehandel på Piazza Margana 


i Husrække langs vestsiden af Via di Montevecchio. 
&1:500. Til højre plan af området ved Via della Pace, 
Stil venstre på planen Via di Montevecchio. 1:1000 


Via di Montevecchio 


| Via della Pace set mod S. Agnese 


Via della Pace set mod S. Maria della Pace 


farverne: appelsingult, okker, en paladsfagcade helt af sorte kvadre, 
en pilasterfacade i gråt og rødt. Den brede adgang til S. Maria 
della Pace har på begge sider ærværdige paladsfacader, med den 
for Rom så karakteristiske okkerfarvede puds. Helt henne ved 
kirken dannes en plads, idet husene viger tilbage, meget stramme 
og enkle i relief, tørre i farven som overdrysset med kanel, frem- 
hævende kirkens overdådige, næsten hvide sten-arkitektur. Fa- 
caden er et skuestykke — af Pietro da Cortona — formet 1657 længe 
efter kirkens opførelse. Han har haft en meget bunden opgave. 
Til højre maser en stor kirke S. Maria dell Anima sit kor under 
45 grader næsten op til S. Maria della Pace, så at der kun er en to 
meter bred smøge mellem dem; og til den anden side fører en lige 
så smal gyde til klostret. Cortona har gennemført hele facaden 
som en arkitektur i to monumentale stokværk, det øverste i form 
af en stor tilbagevigende mur, hvori S. Maria dell” Anima's korvindue 
indgår som et naturligt led. Som modsætning til denne vældige 
konkave form står kirkens gavl frem, rigt modelleret, ligesom 
bristefærdig med et konvekst midtparti, der skyder en stor seg- 
mentformet bue op i gavlfeltet. Og i den underste etage er der 
yderligere en søjleforhal, der som et rundtempel står frem i den 
lille plads. Bag pladsens sidefagader er der bygninger, der er 

Vestside af Via della Pace ledende op til pladsen 
foran S. Maria della Pace. Længst til højre er fa- ||| 
gaderne ved pladsen vist i udfoldning. 1:500. 

Til venstre: fagade af kirken S. Maria della Pace, 
derunder plan, 1:500 


Koret af 
S. Maria 
dell Anima 


knyttet til hver sin kirke, men det hele er bundet sammen til en 
hel komposition. Opmålingen viste, at den langt fra var regel- 
mæssig. Med stor virtuositet er alle de uens bygninger knyttet 
sammen, så at man ikke mærker anstrengelsen. Og kontrasten 
mellem de snævre korridorer, der danner adgang og den bevidst 
formede plads, mellem legemer og rum, fagcadernes inddeling og 
planernes forskydning — det er altsammen en mageløs oplevelse. 
På denne plads er al handel forbudt, men ingen forhindrer kvar- 
terets unge knægte i at køre ud og ind med deres scooters gennem 
de smalle korridorer, så det var ikke det rolige sted at arbejde, 
som holdet på forhånd havde regnet med. 

Lige så bevidst og kunstfærdigt udformet er pladsen foran $. Igna- 
zio efter tegninger af Filippo Raguzzini fra Benevent i det attende 
århundrede. Husene har ikke den fylde, som ellers er et kendetegn | 
på megen romersk arkitektur. Pladsen er skåret ud af dem; så at Fra pladsen ved SI Maria della Pee 

W  Sidefagade fra pladsen foran kirken S. Ignazio. 
N Til højre fagaderne lige over for kirken. 
v Derunder plan 1:500 og 1:1000 


I 


de står skarpkantede og konkave tilbage med store gesimser, der 
dagen igennem kaster stadig nye mærkelige spidse skygger ned 
over de okkergule facader. Det er almindeligt i Rom, at en plads 
virker som en teaterscene; men her er husene nu helt uvirkelige 
kulisser, så at man tvivler på, at der overhovedet kan være rig- 
tige rum bagved. Derfor var det interessant at komme ind i den 
midterste trekantede bygning og konstatere, at der var en elegant 
plan med velformede og beboelige rum. Selve pladsens teatralske 


— 
rum er uden liv, idag blot en parkeringsplads. 


Hjørnehus ved pladsen foran S. Ignazio 

Vatikanet 

Vatikanet er rammen om pavens verdslige funktioner, som Peters- 
kirken er det om hans gejstlige; og i lighed med alle andre fyrste- 
boliger er det opført med de to formål for øje: at være fyrsten til 
behag og vække beundring hos undersåtterne. 

Vatikanets udviklingshistorie minder i meget om Louvre-Tui- 
leriernes. Det imposante, storartede Appartamento Borgia, sva- 
rende til Louvre, har krævet et ,,hvilested” i mere menneskelige 
mål, og sommerslottet Belvedere, svarende til Mulerierneker 
blevet anlagt på en bakke nord for Appartamento Borgia. Efter- 
hånden som pavehoffet voksede i størrelse og pragt, er det blevet 
nødvendigt at udvide anlægget, Appartamento Borgia og Bel- 
vedere er blevet forbundet med lange gallerier, Belvederefløjene, 
svarende til Louvre-gallerierne. Hertil er kommet det firefløjede 
Sixtus Vis paleortseneredamBelvederelblevtindrettete som 
museum, en udvidelse af dette. 

I de efterfølgende fem axonometrier er der gjort rede for denne 
udvikling i dens vigtigste faser, udarbejdede dels efter biblioteks- 
studier herhjemme, dels efter iagttagelser på stedet. 

I. Vatikanet 0. 1450 


II. Vatikanet 0. 1500 

Vatikanet omkring 1450, i dets første skikkelse, fuld- 
ført af Nikolaj V. En firkantet gårdbebyggelse med 
fire hjørnetårne, syd derfor det lille fæstningstårn, 
forbundet med hovedbygningen ved høje mure. Niko- 
laj V. var fra Firenze; herfra hentede han den be- 
rømte maler Beato Angelico, som dekorerede et lille 
rum med fresker, ualmindelig smukke — og alt for 
lidt kendte. 

En del af dette første anlægs arkitektur lader sig 
endnu se. Nikolaj V's tårn, hvor nu Svejtsergarden 
holder til, ses på oversigtstegningen i midten side 162, 
side 163 ses en frihåndstegning af Appartamento 
Borgia's fagade mod Belvedere, en del af murene, 
der forbinder fæstningstårnet med slottet, står også 
endnu (side 162) 


I perioden 1450 og 1500 fik Vatikanet flere udvi- 
delser, første gang det sixtinske kapel 0. 1480, det 
blev dekoreret med fresker af Domenico Ghirlandajo 
ra Firenze. Omkring 1490 byggede Innocens VIII 
sit sommerslot Belvedere højt nord for selve Vatikanet, 
med en umådelig smuk udsigt over Rom, og 0. 1500 
lod Alexander VI den mærkelige vinkelfløj bygge til 
Torre di Borgia. Det sixtinske kapel skyldes arki- 
tekten Giovanni da Dolci, Belvedere er i sin første 
Jorm tegnet af Antonio Pollagnolo. 

Højdeforskellen mellem Appartamento Borgia og 
Belvedere er omtrent 30 m, som det også ses på 
snittet side 162. Bag Belvedere skråner terrænet 
stærkt ned, støttet af en høj mur, hvor nu Viale 
Vaticano ligger. Belvederes bagside har endnu An- 
tonio Pollagnolos fagade 


Vatikanet ved Bramantes død 1515. I arkitekten og 
maleren Bramantes periode som pavelig arkitekt lagdes 
grunden til Vatikanets nuværende udseende, og dets 
største seværdigheder og fineste arkitektur blev til i 
denne tid: Michelangelo dekorede loftet i det sixtin- 
ske kapel, og Bramantes ven Rafael malede sammen 
med bl. a. sin lærer Pierugino stanzerne i Apparta- 
mento Borgia og dekorationerne i loggiafagaden - ud 
mod Nik. V.s tårn, - som Bramante tegnede. Bra- 
mante udbyggede Belvedere med den ottekantede 
gård, den ejendommelige spiraltrappe og den store 
niche, der skulde danne den smukke afslutning i et 
stort have- og trappeanlæg omgivet af to lange fløje, 
der forbandt det gamle Vatikan med Belvedere. Bra- 
mante nåede kun at se dette arbejde påbegyndt. 
Den lille del af trappeanlægget, der blev udført, 
ses 1 den nuværende biblioteksgård (se snit side 162), 
hvorfra den fører op til Braccio Nuovo. Løggiaen 
ovenpå Belvederenichen er tegnet af Pirro Ligorio 


Efter 1515 fuldførte arkitekterne Fontana og Peruzzi 
i det store og hele Bramantes planer. I stedet for 
trappeanlægget lagdes et bibliotek mellem de to lange 
Jløje, den vestlige fløj blev ikke ført helt op til Belve- 
dere, men omtrent midtvejs afsluttet med et mærkeligt 
tårn til arkiv for biblioteket. Samtidig blev Sixtus 
V's palæ opført, som sammen med Bramantes loggia- 
facade danner Damasogården. 

Her er nu pavernes residens, og Damasogården, der 
ligger en snes meter højere end Peterspladsen, er 
holdeplads for diplomatiets og andre audienssøgen- 
des biler, der kører den lange og smukke vej uden om 
Peterskirken og gennem de tre små gårde 1 Appar- 
tamento Borgia 


Vatikanet 0. 1850. I baroktiden opførtes Berninis 
kolonnade med den berømte Scala Regia, foruden 
nogle interiører i sydfløjen af det ældste vatikan. Her- 
efter gik arbejdet i stå, først fra 1775 kom der igen 
gang i det. Arkitekterne Simonetti og Camporesi førte 
den vestlige Belvederefløj igennem til Belvedere, som 
udvidedes med tre pavilloner og en indgang til museet, 
der blev offentlig tilgængeligt på denne tid. 

Desuden forsynedes den ottekantede Belvederegård med 
en pergola til opstilling af skulpturgrupper, og in- 
teriørerne i Belvedere og det øverste af begge fløjene 
dekoreredes af Simonetti. 1810 opførtes Braccio 
nuovo af Rafael Stern. Siden 1850 er museels nu- 
værende indgang fra Viale Vaticano og det nye 
Pinakotek tilføjet efter første verdenskrig 

IV. Vatikanet 0. 1600 


V. Vatikanet 0. 1850 omtrent som i 1952 

Længdesnit i Vatikanet 1: 3000. Optegnet på grundlag af plan fra 1850 og egne iagttagelser på stedet. 
Længst tilvenstre Appartamento Borgia med gavlen af det Sixtinske Kapel, længst tilhøjre Belvedere, i midten biblioteksfløjen og Braccio Nuovo, hvor 


Bramantes trappeanlæg skulle have været. Resterne af det (det eneste formodentlig, der nåede at blive lavet), ses i gården mellem biblioteket og Braccio 
Nuovo. Foran Torre di Borgia rager Alexander VI's vinkelfløj frem, den går over i den vestlige Belvederefløj, der opførtes af Fontana og Peruzzi efter 
Bramantes fagade i østfløjen (se også udsnittet nederst tilhøjre på siden). Fløjen sluttes i arkivtårnet, mellem dette og Belvederenichen ses piniegårdens vest- 
fløj, opført af Simonetti og Camporesi. I den ottekantede Belvederegård ses Simonettis pergola udenpå Bramantes facade, yderst snittes der i Innocens VIII's 
Belvedere. 

Som stiplede linjer ses planerne dels for de omgivende offentlige gader, Peterspladsen, Via di Porte Angelica, Via Leone IV og Viale Vaticano, hvorfra der nu, 
gennem en dobbelt spiraltrappe er adgang til musæet, dels for bygningernes umiddelbare omgivelser, Giardino della Galera, der har forbindelse med Bel- 
vedere gennem Bramantes spiraltrappe, og Stradone dei Giardini, der løber umiddelbart vest for den vestlige Belvederefløj som vist på vignetten side 160 

Vatikanets bygninger med Peterskirken, set fra nord. En lille del af udsigten fra Nicchione di Belvederes top. Tilvenstre for tegningen ser man ud over 
Rom, over Vatikanstatens embedsboligers tage, til højre for Peterskirken ligger Vatikanets haver med den løjerlige Villa Pia. I midten ses Appartamento 
Borgia, med Sixtus V's palæ og Nikolaj V's tårn tilvenstre, til højre Alexander VI's vinkelfløj og arkivtårnet 


"ON en 


Vatikanets bygninger set fra Peterskirkens kuppel mod Belvederenichen. Tilhøjre: Fagadeudsnit fra Belvederegården | 
Man ser ned i de tre gårde: Cortile della Pigna, Cortile Biblioteca og Cortile del Belvedere, af Bramante, opført af Fontana FE ge: 
og langs Stradone dei Giardini langs den vestlige Belvederefløj. Forneden ses Alexander VI's nederste daer er over IO meter hele flø NM i | 
bygninger med den aftrappede fløj, hvorigennem man kommer ud i de hellige haver med et To-etagers hus | CM 


162 


1 SR 


| 


Appartamento Borgia og Torre di Borgia med Alex- 
ander VI's vinkelfløj, forneden i billedet en bred 
mur, der måske har tjent som baggrund ved teater- 
opførelser. Torre di Borgia's ,,hat" er af ret ny dato 


bedrag drku1775.49 52 


Belvederegården, Cortile del Belvedere, det nordøstlige 
hjørne, biblioteket tilvenstre, tilhøjre den del af gård- 
facaden, Bramante nåede at se opført 


Belvedere: Pirro Ligorio's loggia oven på Belvedere- 
nichen, i baggrunden Peterskirkens kuppel. Der 
ligger desuden et lille køkken heroppe, og udsigten 
er umådelig smuk 

Man havde sat sig tre mål for arbejdet i Vatikanet: for det 
første som nævnt på grundlag af biblioteksstudier og iagttagelser 
at give et nogenlunde sandfærdigt billede af anlæggets udvikling 
gennem tiderne; for det andet: gennem oversigtstegninger at 
vise anlæggets nuværende udseende og de forskellige arkitektur- 
formers indbyrdes sammenspil. Til dette formål opsøgtes de to 
højeste punkter, Belvederenichens top og Peterskirkens kuppel, så 
man kunne anskue hele anlægget fra to sider, som tegningerne 
på den modstående side viser det. For det tredje: en mere detail- 
leret beskrivelse gennem en række frihåndstegninger. Hertil 
kom et længdesnit, der skulle vise de stærke terrænforskydninger 
og give et begreb om størrelsesforholdene i anlægget. 

Bygningerne er opført i teglsten i en gulbrun farve, som med 
tiden er blevet grå. De fleste steder står muren ubehandlet, dog 
er hele piniegården med Braccio nuovo, de to fløje og Belvedere- 
nichen gulkalket, Appartamento Borgia's og Torre di Borgia's 


” facade mod Belvederegården er pudset og okkerfarvet, Apparta- 


mento Borgia's facader mod Peterspladsen gulkalkede. Loggierne 
ud til Damasogården har engang været åbne, nu er der sat store 
vinduer i for at beskytte Rafaels dekorationer mod vejrliget. 
Loggiaen oven på Belvederenichen, der har været pudset med 
umbra- og sienafarvede felter, er falmet til en mørkegrå tone. 
Tagene er beklædt med ,,;munke og nonner" i en grågul farve. 

Etagehuse 


Fra den sidste halvdel af kejsertiden findes en del eksempler på 
en funktionel nyttearkitektur af teglstensbeklædt beton. I Rom 
er udover rester af enkelte etagehuse bevaret den monumentale 
forretningsbygning ,,Mercato di Trajano" med salgshaller og 
butiker. Ostia var i oldtiden en romersk havneby med 100.000 
indbyggere. I dag er den en kolossal ruinby, hvor husene flere 
steder står op til 2. sals højde, hvilket sætter os i stand til at danne 
os et begreb om den antike etagehusby. Etagehuset synes at 
være en særlig romersk foreteelse, opstået udfra kravet om at 
huse mange mennesker på et lille grundareal; det er den private 
spekulations boliger for under- og middelklassen. Bevarede rester 
og overleverede byggelove tyder på at etagehusene i almindelig- 
hed var 3—4 etager (max. 20 m). I Oldtidens fattige kvarterer, 

Facade mod Via Biberatica, udformet ganske som et etagehus 

Tværsnit Længdesnit 


Salgshallen med butiker i to etager 


Planudsnit af øverste etage Plan af Mercato di Trajano 


Plan, snit og fagade fra Mercato di Trajano 1: 500 

Butiksgade i øverste etage i Mercato di Trajano 


Detaille af murværket fra etagehus i Ara Coeli. 
Nederst port til det hvælvede rum i stueetagen, her- 
over vinduet, der enten har givet lys til dette rum 
eller til en indskudt beboelse under hvælvet, øverst 
en balkon foran en lejlighed for de mere velstående 


Facade mod nord 

Længdesnit gennem den 
hvælvede underetage 


Stueplan I. sals plan 


Facade Snit 


Opmåling af de tre små etagehuse Via della Lun- 
garetta 70-75, formentlig fra 1500-årene, 1: 500 


Opmåling af etagehuset Governo Vecchio nr. 98, 99, 100. 1:500 


Typisk tofagshus fra midten af 1500-årene (renaissance) i Via dei 
Cerchi. Bortset fra kurvehanksbuen over porten til højre er fagaden uændret 


der helt er udslettet ved brande og sammenstyrtninger, har der 
været bindingsværkshuse med 6—7 etager. 

Det karakteristiske ved det antike etagehus er rækken af ganske 
ens hvælvede rum i stueetagen, der enten har været anvendt til 
butiker eller værksteder, og hvor der som oftest var en indskudt 
etage oppe under hvælvet, som beboedes af ejeren eller var ud- 
lejet til fattige. Adgangen til de øvre etager var ad en ligeløbs 
trappe direkte fra gaden. Foran etagen over hvælvet løb en ud- 
kraget balkon. Lejlighederne i disse etager var større og beboedes af 
mere velhavende familier (se facade af Via Biberatica og detaille 
fra Ara Coeli). 

Som de romerske boligkvarterer er idag, adskiller de sig i prin- 
cipet ikke væsentligt fra oldtidens. Vi finder således stadig de 
hvælvede rum, der åbner sig ud mod gaden og den indskudte 
etage, der beboes af butikens eller værkstedets indehaver. I de 
lidt større huse fører en hvælvet gang ind til gården, hvor trappen 
findes (se Governo Vecchio), medens de mindre tofagshuse har 
en ligeløbstrappe direkte fra gaden ganske som i oldtidens huse (se 
Via della Lungaretta). Fra Middelalderen kendes denne hustype 
næsten ikke; men i renaissancen (da studiet af antiken tages op), 
og i de efterfølgende århundreder helt op til vor tid, bliver den 
normen i det meste af sydeuropa. 

Genazzano 


På en langstrakt klippeknold i Sabinerbjergene, ca. 40 km øst fon 
Rom ligger den lille maleriske bjergby Genazzano. Oprindelig 
har de stejle klippesider dannet byens afslutning mod dalen, 
senere er byen flere steder krøbet ud over kanten på de affalds- 
dynger, der gennem århundreder har aflejret sig omkring byen. 
Fra den befæstede port i byens sydspids — for år tilbage den 
eneste adgang — stiger nogle få længdegader langsomt op mod 
»Roccaen”", Colonnaernes gamle borg, der ligger isoleret højt 
hævet over byens tage på sin egen lille klippeås, hvis lodrette sider 
må have gjort den næsten uindtagelig. 

På bjergknoldens fortsættelse mod nord ligger fyrstens park, 
skilt fra borgen af en dyb kløft, hvorover der tidligere førte en 
muret bro. 

Resterne af en akvædukt mellem havens gamle træer fortæller, 
at vandet fra bjergene mod nord ad denne vej blev ledet ned 
til borgen og byens fontæner. 

Fra borgens vinduer er der en vid udsigt over byens simple 
kubiske huse med deres gamle tegltage, der er gule af mos og 
lav. Dybt nede ligger dalen med sine grønne marker og oliven- 
lunde; og ude i horisonten hæver sig Volskernes blånende bjerge. 
Som nævnt danner de langsgående gader byens rygrad; herfra 

Oversigtsplan 1: 1000 000 | | 


Byporten 


Genazzano set fra vest. Som en grå masse ligger (| 
byens huse tæt trykket sammen på åsen midt i dalen" 


| Plan af byen — nord tilvenstre — ca. 1: 1000 


Tværsnit 1: 500 


En katolsk børnehave på vej gennem byens gader, 
iført lyserøde kjoler, pigerne med sløjfer i håret 


Byen set fra vest — til venstre Colonnaernes borg og park forbundet med den murede bro 

udgår en række små tværstræder, der følger den hvælvede byhøj 
— ofte udformet som trappegader og afsluttet med en lav mur 
ved klippekanten. 

Fra gaderne ser man her og der ned i dybe, hulelignende kældre, 
og muldyrs skryden fortæller os, at de rundbuede døre i stue- 
etagen fører ind til husenes stalde, medens fritrapper af sten 
giver adgang til de øvrige etager, hvor familien bor. Lejlig- 
hederne er ikke store — ofte omfatter de kun køkken og sove- 
værelse. De få simple møbler og stengulvet virker meget spar- 
tanske, men folk lever også deres meste tid på gader og pladser. 
Kvinderne sidder på små stole uden for husene omgivet af de 

Vicolo Ricci. Husrækken til højre er opmålt. Trap- 
ben fører op til beboelsen. I den nederste etage fin- 
des staldene. Det er meget almindeligt at anbringe 
urtepotterne uden for vinduerne. Tøjet tørres på bam= 
busstænger, stukket ud af genboens vindue 

Butik, der næppe adskiller sig synderligt fra old- 
tidens butiker — en Jirkantet åbning og en Jiad sten 


til disk. Stenene, der er hentet op fra den under- 
i liggende tuf klippe, er stablet og mellemrummene fyldt 
Vicolo Ricci, plan og Sagade, opmåling 1: 500 


med mørtel. Over åbningen er lagt et svært stykke 


egetømmer 

Billedet viser de store højdeforskelle, der findes, og 
hvordan husene er klemt sammen. I baggrunden Co- 
lonnaernes borg 


legende børn, og når mændene efter endt arbejde i marken har 
nydt deres aftensmad, er der et leben og en snakken på pladser 
og beværtninger, så en fremmed nærmest får det indtryk, at 
der er sket noget alvorligt. 

De fleste af byens huse er enkle og tidløse, men ind imellem 
finder man bygninger med pragtfulde portaler og rige, gotiske 
dobbeltbuede vinduer. Blandt disse miniature-paladser er det 
forholdsvis store og velbevarede ,,Casa Apollonif, der siges at 
være fødested for pave Martin V, særlig interessant. 

Skønt Genazzano kun har ca. 5000 indbyggere, findes der 5 
kirker, hvoraf helligdommen for ,,Madonna del Buon Consiglio" 
er den største — kendt over hele Italien for sit madonnabillede. 
Kirkens rigt udsmykkede indre står i stærk modsætning til byens 
simple gader. På den største plads ligger kirken ,,San Paolo" 
med en smuk romansk campanile i to etager med dobbeltbuede 


vinduer. 

De få og små ændringer, der er sket i tidens løb, har ikke for- 
mået at ændre karakteren af byen. Det er de samme huse, der 
har stået fra begyndelsen i en fjern fortid. Ved opmålingerne 
viste det sig, at den vestligste langsgående gade og den yderste 
husrække er kommet til i en nyere periode, men disse huse er byg- 
get på samme måde og af samme materialer som de ældre. End- 
videre fandt vi, at der efter alt at dømme har været en ældre by- 
mur med port på tværs af åsen et stykke højere i byen end den 
nuværende. Kun nogle enkelte huse er af nyere dato. Derimod har 
adskillige gamle huse fået nye vinduer, let kendelige på de hvide 
pudsede indfatninger. 

Vort besøg i Genazzano var ikke det første danske besøg i byen. 
Allerede omkring 1800 blev byen ,,opdaget” af danske malere, der 
senere flittigt besøgte byen. Arkitekt J. D. Herholdt har i 1852 
tegnet nogle skitser af byen, Steen A. Bille fortæller om Genazzano 
i sin bog ,,Erindringen fra rejser i Italienfog Vilhelm Bergsøe har 
skrevet en roman, hvis handling er henlagt til Genazzano i tiden 
mellem 1863—68. 

De smalle langsgående gader deler sig og mødes 
igen. Husene er høje og kan — når de som dette ligger 
frit ved en gaffelgade — virke som tårne 


| 
| 
| 


Husene er bygget direkte på klippen og af samme grå 
tufsten. Det kan være svært at se, hvor klippen holder 
op og husene begynder. Ofte er der i klippen ind- 
hugget huler, der blev benyttet som svinestalde 


Via Brancaleone 


IVES 6: 
Vicolo Scarlatti 


Tværsnit i nr. 2 


Stueplan 1: 200 
Nr. 2 og 4 
Vicolo Scarlatti 

Tufklippen 


Tufklippen 


Interiør med trappe til soveværelserne 


Interiør med kamin og ildstedsbænk 


Sovevær. 

Plan af 1. etage Indgang 


Lejlighed i Vicolo Soglia. Skitseopmåling 1: 200. 

Lejligheden omfatter de to underste etager 1 et fire- 
etagers hus. Møblementet består af et par borde, 
nogle stole, skuffemøbler og en kiste. Et par nicher 
i muren er indrettet med hylder til opbevaring af 
madvarer. I den bageste mørke del af rummet, hvor 
tufklippen danner væg, er indrettet et brændselsrum, 
skilt fra stuen med en flettet skærm. I etagen oven- 
over findes to rum. Det inderste Sår kun lys gennem 
døråbningen og to glugger ind til rummet Soran 


